procesaur/Wiki.mk huggingface dataset:
Витенберге

Витенберге (|Wittenberge) — град во округот Пригниц, во сојузната покраина Бранденбург, Германија. Се наоѓа на реката Елба.
1 Географија
Витенберге се наоѓа на десниот брег на реката Елба кај нејзиот влив со Штепениц и Картане. Во рамките на округот, градот се граничи со општинската заедница Ленцен-Елбталауе и Бад Вилснак/Вајзен како и со административното седиште Перлеберг. Општинската заедница Зехаузен (Алтмарк) во округот Штендал, Саксонија-Анхалт, се наоѓа на спротивната страна на Елба.
2 Историја
Градот бил означен во 1239 како Вендишвалде и во 1300 саксонскиот крал Отон Први основал населба. Започнала да се развива бавно, но постојано. Градскиот замок (1669) — зачуван како градски музеј, но бил опожарен во 1686 и 1757 и поплавен од Елба во 1709 и 1761. Поради неговата местоположба, просперирал од отворањето на паробродскиот сообраќај помеѓу Берлин и Хамбург. Во 1846 била изградена првата железничка линија и биле отворени првите фабрики. Подоцна биле отворени и железнички работилници и депоа и светски познатата машина за шиење била склопувана тука во 1903. Во 1914 било изградена Градското собрание.
Од 15 август 1942 до 17 февруари 1945 постоел концентрациски камп во Витенберге. Кампот бил подкамп на концентрацискиот камп Нојенгаме.
Помеѓу двете светски војни биле изградени големи работнички населби за растечкото население. Бил погоден и многу оштетен во текот на Втората светска војна. По војната само железничкото депо продолжило да работи, иако подоцна биле отворени други фабрики во разни дејности.
3 Меѓународни односи
3.1 Збратимени градови
Витенберге е збратимен со:
* Шалон ан Шампањ, Франција
* Елмсхорн, Германија
* Разград, Бугарија
4 Познати луѓе
* Клаус Хафенштајн (1922 – 1998), глумец
* Рихард Круспе (р. 1967), музичар (Rammstein)
Демографија на Србија

Демографија на Србија е приказ на демографската структура на Република Србија. Според пописот од 2002. година, кој не ги вклучува податоците за Автономната Покраина Косово, попишаниот дел на Србија има 7.498.001 жители. Од тие, 52% од населението живее во градовите, додека процентот на писменото население е 96,4% мажи 98,9%, жени 94,1%). Стапката на наталитет е 1,78 деца во просек по секоја жена. Просечната должина на живот на населението од попишаниот дел на Србија е 74 години (мажи 71, жени 76).
1 Карти на српскиот етнички простор во периодот на 6. до почетокот на 8. век
2 Карти на српскиот етнички простор во периодот меѓу 19. до почетокот на 20. век
Салцбург

Салцбург (правилно: ''Залцбург'', (|Salzburg) — четврти град по големина во Австрија, сместен во средишниот дел на
државата. Претставува административен, економски и културен центар на истоимената покраина Салцбург.
Салцбург е познат по барокниот стил, еден од најзачуваните во Средна Европа. Поради тоа, градското јадро претставува културно наследство заштитено од УНЕСКО. Исто така, познат е и како "град на класичната музика", благодарение на Волфганг Амадеус Моцарт, кој се родил токму овде.
Салцбург е познат и по блискоста на Алпите и познатите алпски зимски центри, па затоа го викаат „Врата на Алпите“.
1 Географија
Салцбург се наоѓа во средниот дел на Австрија, на околу 15 километри од границата со Германија, така што тој е најблизок поголем град на германскиот Минхен, оддалечен 150 километри. Според релјефот, сместен е во подножјето на Алпите. Климата е умереноконтинентална со благо влијание на планинска клима поради близината на планините. Водите ги застапува реката Залцах која тече низ градот.
2 Население
Со 150.000 жители Салцбург е четврт град по големина во државата. Околината на градот има повеќе од 210.000 жители. Треба да се напомене дека тука живеат и работат многу студенти и работници од разни места на светот и секојдневно градот е посетен од илјадници туристи.
3 Салцбург како тема во уметноста и во популарната култура
Салцбург се јавува како тема во бројни дела од уметноста и популарната култура, како:
* „Салцбург“ (''Salzburg'') - песна на српскиот поет Миодраг Павловиќ.
Христијанството во Нигерија

Христијанството во Нигерија е доминантна религија во земјата. Христијаните во земјата сочинуваат од околу 40% и 50.8% од вкупното население. Христијаните се доминантни во јужните и централните делови на Нигерија. Нигерија го има најголемото христијанско население од која било африканска држава, односно над 80 милиони Христијани. Во 1953 година Христијаните биле 21.4% а во 2010 50.8%. Христијаните во централните и северните делови на Нигерија се соочиваат со прогон од страна на Муслиманите, особено по воведувањето на шеријатот во некои нигериски сојузни држави. Забележани се убиства, насилства и малтретирања врз Христијаните.
1 Цркви
1.1 Католичка црква на Нигерија
Католичката црква во Нигерија има голем број свои верници. Во 2005 година се проценувало дека во Нигерија има 19 милиони крстени Католици. Архибискупиите се: Абуџа, Бенин Сити, Калабар, Ибадан, Џос, Кадуна, Лагос, Онитша и Овери. Црквата има над30 милиони членови во државата. Кардинал од Нигерија е Франсис Аринзе.
2 Прогон на Христијаните во Нигерија
Во северните и централните делови на земјата забележан е жесток прогон на христијанското население, особено од страна на муслиманите. Односите меѓу двете верски заедници се лоши и забележани се убивања на Христијани уште од 1999 година. За време на немирите во Џос стотици лица настрадале. Официјалните проценки велат дека 500 лица биле масакрирани од муслиманските банди.
Во март 2010 за време на судирите меѓу верските заедници биле убиено најмалку 200 лица, повеќето Христијани. На сличен начин во 2008 година биле убиени над 300. Исто така, за време на Божиќ во 2011, исламската секта Боко Харам бомбандирала католичка црква во близина на Абуџа и убиле над 30 лица. Според BBC за време на Божиќ во 2012 биле убиени 6 Хрстијани и нивната црква била запалена.
3 Поврзано
*Христијанство
*Нигерија
*Религија во Нигерија
* Прогон на Христијаните
Санремо

Санремо (|Sanremo, |Sanrœmu) или Сан Ремо (''San Remo'') — град во покраината Империја со околу 57.000 жители кој кежи на средоземниот брег во западна Лигурија, северозападна Италија. Основан во римско време, градот е најдобро познат како туристичко одредиште на Италијанската ривиера. Домаќин е на бројни културни настани, како што е фестивалот „Санремо“ и велосипедскиот класик Милано-Санремо.
1 Клима
Санремо се одликува со средоземна клима (Кепен ''Csa'').
Градот вообичаено има здрава клима со пристојно топли денови придружени со студени утра и ноќи.
2 Меѓународни односи
2.1 Збратимени градови
Санремо е збратимен со:
* Атами, Јапонија, од 1976
* Хелсингер, Данска
* Карлскога, Шведска
* Будва, Црна Гора
3 Поврзано
* Фестивал Санремо
* Милано-Санремо
Христијанството во Босна и Херцеговина

Христијанството Босна и Херцеговина е најголемата религија во државата. Главни христијански цркви се Римокатоличката црква и Православната црква. Според податоците од 2002 година, во 52% од вкупното население на државата се Христијани, од кои 36% се Православни,15% се Католици и 1% се Протестанти. Православното население е претежно составено од етнички Срби, а протестантското и римокатоличкото од етнички Хрвати. Бошњаците во државата се претежно Муслимани, и се проценува дека се 45%.
1 Римокатоличка црква
По доаѓањето на денешните територии на Хрватска и Босна и Херцеговина, Хрватите го примиле христијанството. Поголемиот дел од покрстувањето на Словените на овие простори завршило во текот на 9 век, но некои подрачја го задржиле паганството уште четири века, од кое и денеска постојат докази за имињата на паганските богови. Најстарата епископија на подрачјето на денешна Босна и Херцеговина била онаа во Требиње основана во 1022 година. Босанската епископија која со сигурност опстојувала во 1067 година со седиште кај денешниот град Сараево, од 8 век имала и свое седиште во Ѓаково и Славонија, односно надвор од границите на Босна. Во текот на 1340 година била создадена Босанска викарија со седиште во Миле, кај Јајце. Веќе во 1385 година имало 35 самостојни, од кои 4 на реонот Босна. Тоа биле фрањевачки епископии.
Во времето кога Отоманското Царство ја зазела територијата на денешна Босна и Херцеговина, бројот на христијанското население започнал да се намалува. Кога Босна била освоена, во 1463 година, според некои податоци, околу 100.000 христијани биле однесени од земјата како робови, а околу 30.000 станале јаничари. Според турските официјални податоци, кај Фојница, отоманскиот султан Мехмед II, на барањето за верска слобода издал повелба наречена ''Ахд-наму'', според која на фрањевачкиот одред им дал слобода. Католичките епископи делувале во Ѓаково. На голем дел од свештениците се гледало како шпиони, а истото важело и за папските посланици доколку истите не пристигнувале преку Дубровник бидејќи Дубровник имал добри односи од Портата.
2 Православна црква
Историјата на Православната црква во Босна и Херцеговина се претпоставува дека започнала во 1219 година кога била основана Захумската епархија. Тогаш била дел од Пеќската патријаршија. Мнозинството православно население во државата се Срби. Од 1760-те до 1880 православието во Босна и Херцеговина било под управа на Цариградската патријаршија, по падот на Пеќската патријаршија. По Втората светска војна, територијата на Босна и Херцеговина била управувана од Српската православн црква. Според ЦИА; 31% од населението во државата се Православни. Во 2008 се процениле на 38%.
3 Поврзано
* Римокатолицизам во Босна и Херцеговина
* Православието во Босна и Херцеговина
* Ислам во Босна и Херцеговина
* Христијанство
* Религија во Босна и Херцеговина
Христијанството во Албанија

Христијанството во Албанија е втората најголема религија во државата. Точниот број на верници по религија не е познат, иако на последниот попис имало таква опција. Така бројот на Христијаните, и Муслиманите за државата варира од извор до извор. Покрај Албанците, Христијаните во државата ги опфаќаат и Македонците, Грците, Црногорците и Власите. Христијанството била доминантна религија во Албанија до доаѓањето на Турците на Балканскиот Полуостров. За време на Отоманското Царство, голем број од Христијаните биле исламизирани и така религијата станала поголема во однос на другите. Исламизирањето било особено успешно меѓу Албанците и Македонците од североисточна и источна Албанија (Торбеши). Според податоците на ЦИА, околу 70% од населението се Муслимани, а 30% Христијани (20% Православни, 10% Католици). Од другата страна пак, албанската влада излегла со следниве бројки: 38% Муслимани, 16% Православни и 17% Католици. На последниот попис од 2011 година, 56% се изјасниле како Муслимани и 17.2% Христијани.
1 Православна црква
Православите во Албанија има долга традиција. Претежно православни етнички групи во Албанија се самите Албанци, Грци, Македонците, Власите и Црногорците. Според владините податоци, 20% од населението на државата биле Православни, но на пописот биле забележани само 6.75%. Пред доаѓањето на Турците во Албанија, православието било главна религија на околу 50% од населението кое живееле на територијата на денешна Албанија.
2 Римокатоличка црква
Според податоците на владата, околу 17% од населението се Католици, но на пописот се пребројале 10.03%. Во државата има 5 бискупии. Од Католиците, најголем број се Албанците.
3 Поврзано
*Православието во Албанија
*Римокатолицизам во Албанија
*Албанија
* Христијанство
Мускулна контракција

Мускулните контракции настануваат како резултат на импулси кои доаѓаат од централниот нервен систем (мисловни или рефлексни). При тоа пресинаптичката мембрана од синаптичките везикули се лачи медијаторот ацетил холин.
1 Нервно-мускулна трансмисија
Со помош на ацетил холинот се врши пренесување на импулсот од нервот на мускулот. Имено на постсинаптичката мембрана се наоѓаат специфични ''холинорецептори'' за кои се врзува ацетил холинот. Вака врзан ацетил холинот за рецепторите претставува надворешна дразба за сарколемата и таа станува лесно пропустлива за јоните на Na+ и Ca-. Тие лесно навлегуваат во саркоплазмата која станува лесно пропустлива и започнува да се шири бранот на деполаризација. Веднаш после врзувањето на рецепторите ацетил холинот се разградува од ензимот ацетилхолинестераза. Со тоа се ослободува рецепторот и се овозможува фаќање на нова молекува на ацетил холин за него што резултира со формирање на нов импулс. Ваквото пренесување на импулсите може да се спречи со дејство на природни или вештачки материи со слична биохемиска структура како ацетил холинот.На пример, отровот „кураре“ кој го користат Индијанците за премачкување на стрелите, затоа што има слична хемиска структура како ацетил холинот. Затоа тој лесно се врзува за ацетилхолестеразата, но бидејќи ацетилхолестеразата не може да го разгради тој останува петманентно врзан за рецепторот, сарколемата е перманентно пропустлива за јоните на Ca++ и мускулот е во долготрајна контракција.
2 Регистирање на мускулна контракција
Наједноставен начен за регистрирање на мускулната контракција е со користење на кимограф и испрепариран мускул. Обично се користи испрепариран (''m. gastrocnemius'') листен мускул со (''n. ishiadicus'') ишаиден нерв од жаба. Со дразнење мускулот се контрахира и на кимографот се исцртува нагорна линија. Кога ќе престане да се дразне мускулот тој ќе се релаксира, а а кимографот се исцртува надолна линија. Мускулната контракција се состоа од три фази.
*латентна (скриена) фаза на мускулната контракција која трае 0,01 секунда;
*фаза на контракција која трае 0,04 секунди;
*фаза на деконтракција која трае 0,05 секунди.
3 Мускулен тонус
Во состојба на мирување, скелетните мускули не се потполно олабавени, туку се наоѓаат под одреден ''тонус'' (напнатост). Постоењето на мускулниот тонус се должи на постоењено на посебен вид мускулни влакна т.н ''тонички влакна'' кои доаѓаат од предните рогови на ’рбетниот мозок заедно со моторните влакна.
Дезинсекција

Дезинсекција претставува збир од процеси кои се преземаат за сузбивање на инсектите.
Инсектите го заземаат првото место во ширењето на заразните болести.
Некои од нив се живи преносители на болестите додека други се пренесуваат преку храната.
0.1 Основни мерки во борба со инсектите
Да се спречи нивно навлегување и размножување во просториите.
Дезисекцијата може да биде:
*механичка;
*физичка;
*хемиска.
0.2 Механичка дезинсекција
Под механичка дезинсекција се подразбира поставување на заштитни мрежи на вратите и прозорците, употреба на заштитна облека.И чистењето на просториите претставува механичка дезинсекција.
0.3 Хемиска дезинсекција
Хемиската дезинсекција е уништување на инсектите со помош на некои хемикали или хемиски супстанции. Средствата кои се користат против инсектите се викаат ''инсектициди'' кои можат да бидат во цврста, течна или гасовита состојба.
0.4 Видови инсектициди
Како што имаме различен вид на дезинсекција, така имаме и различни видови на инсектициди, поделени во три групи
#Цревни (се внесуваат преку загадена храна)
#Респираторни (се внесуваат преку дишните органи)
#Контактни (се пренесуваат преку контакт со инсектите преку кожата)
Инсектицидите се добиваат по природен и синтетички пат.Но, поголема примена во секојдневниот живот имаат синтетичките инсектициди.
За да биде успешна една дезинсекција треба да се одбере соодветен начин и соодветни хемиски средства за дезинфекција.
Потсдам-Мителмарк

Потсдам-Мителмарк (|Potsdam-Mittelmark) — округ во западниот дел на сојузната покраина Бранденбург, Германија. Се граничи со (од север надесно) округот Хафеланд, слободните градови Бранденбург на Хафел и Потсдам, сојузната покраина Берлин, округот Телтов-Флеминг и окрузите Витенберг, Анхалт-Битерфелд и Јерихов во Саксонија-Анхалт.
1 Географија
Округот го вклучува јужниот тек на реката Хафел и северните делови на Флеминг (пошумен ридски масив). Постојат три природни паркови во округот: Природен парк Горен Флеминг, Природен парк Нуте-Ниплиц и Природен парк Западен Хафеланд.
2 Историја
Округот бил создаден во 1993 со спојување на претходните окрузи Белциг, Бранденбург-Ланд и Потсдам-Ланд.
3 Грб
Грбот е поделен на четири полиња. Горниот лев дел прикажува црвен орел како симбол на Бранденбург. Трите дабови листови во горниот десен дел ги симболизираат дабовите шуми, но исто така и трите претходни окрузи, кои биле споени за да го создадат денешниов. Во долниот десен дел се два бискупски клучеви, кои ја претставуваат бискупијата Бранденбург. Црно-златните ленти во долниот лев дел се симбол на Саксонија и симболизираат дека областа околу Белциг, Брик, Визенбург и Нимегк припаѓала на Саксонија до 1815.
4 Градови и општини
Слободни градови, Општински заедници,
<sup>1</sup>седиште на општинската заедница;<sup>2</sup>град
Животно хакерство

Животното хакерство (|life hacking) се однесува на било кој продуктивен трик, скратена постапка, вештина или нов или поинаков пристап за зголемување на продуктивноста и ефикасноста, во сите сфери на животот; со други зборови, нешто што ги решава секојдневните проблеми на некој човек на еден паметен или неочигледен начин.
Чагос

Чагос (|Chagos Archipelago, |ފޯޅަވަހި, |फेहंद्वीप, |பேகான தீவுகள்) — архипелаг, или група атоли, кои се наоѓаат во Индискиот Океан. Атолите се наоѓаат на гребенот Чагос-Лакшадвип, подводен планински венец. Атолите заедно сочинуваат над 60 засебни тропски островчиња кои се наоѓаат на околу 500 км јужно од Малдивите.
Островите се познати и како Оилски Острови, а во минатото и како Басас де Чагас. Чагос, заедно со Малдивите и Лакшадвип, создаваат екорегион.
Чагос официјално се дел од Британската Индоокеанска Територија, а врз нив полага право и Маврициус бидејќи овој архипелаг бил одделен од Околните острови на Маврициус пред Маврициус да стане независен. Островите биле дом на Чагошаните за околу век и половина сè додека Британците не ги евакуирале нив во раните 1970-ти за да можат Американците да изградат воена база во Диего Гарсија. Така, островите присилно биле напуштени и од 1971, само најголемиот остров (Диего Гарсија) има постојано население, поточно со воен персонал.
1 Географија
Вкупната површина на островите е 56,13 км<sup>2</sup>, а најголемиот остров Диего Гарсија има 32,5 км<sup>2</sup>. Вкупната површина, заедно со лагуните, е 15.000 км<sup>2</sup>, од кои 12.642 км<sup>2</sup> се дел од Големиот Чагошки Плитак.
, Атол/гребен/плитак (''друго име''), Вид, Површина (км<sup>2</sup>), Број на острови, Местоположба
Земја, Вкупно
0, безимен плитак, потонат плитак, –, 3, –
1, Колвокоресес, потонат атол, –, 10, –
2, Спикерс, атол без растителност, 0.001, 582, <sup>1)</sup>
3, Бленем (''Baixo Predassa''), атол без растителност, 0.02, 37, 4
4, Бенерес, подводен гребен, –, 2
5, Перос Бањос, атол, 9.6, 503, 32
6, Саломонски О-ви, атол, 3.56, td 36, 11
7, Виктори, потонат атол, –, 21, –
8a, Нелсонс, делови од голем атол Голем Чагошки Плитак, 0.61, 12642, 1
8b, Три Браќа (''Trois Frères''), 0.53, 3
8c, Орловски О-ви, td 3.43, 2
8d, Опасен О-в, 1.06, 1
9, Егмонтски Острови, атол, 4.52, 29, 7
10, Ковен, потонат атол, –, 12, –
11, Овен, потонат плитак, –, 4, –
12, Пит, потонат атол, –, 1317, –
13, Диего Гарсија, атол, 32.8, 174, 4<sup>2)</sup>
14, Ганг, потонат атол, –, 30, –
15, Вајт, 3
16, Центурион, 25
Чагос, архипелаг, 56.13, 15427, 64, 04°54' to 07°39'S 70°14' to 72°37' E
<sup>1)</sup> број мали песочни суви плитаци
<sup>2)</sup> главен остров и три мали островчиња во северниот дел
2 Поврзано
* Индиски Океан
* Маврициус
* Британска Индоокеанска Територија
Граишка Чука

Граишка Чука е чука во Македонија, со координати 41° 14' 3" СГШ, и 21° 13' 7" ИГД. Се наоѓа веднаш на демирхисарското село Граиште. На чуката се наоѓаат археолошките наоѓалишта Градиште и Превалец.
Пореметување на очните капаци

Пореметувањето на очните капаци е вродена мана.
1 Пореметување на очните капаци
Пореметувањето на очните капаци е вродена мана. Пореметување на очните капаци:
*епикантусот
* блефарофимозата
* анкилоблефаронот.
#Епикантус (Epicanthus)- e вродена мана, која се појавува обострано, во вид на вертикални кожни набори кои ги покриваат внатрешните агли на птворот на капакот. Уште се нарекува и монголски набор, заради карактеристичната појава кај жолтата раса.Лекувањето е хируршко!
#Блефарофимоза (Blepharophimoza)- Претставува состојба кај која отворот на капакот хоризонтално е скратен. Се јавува како вродена мана или стекната кај постари поединци кај кои преку надворешниот агол на отворот од капакот се нависнала кожа поради изгубената еластичност. Меѓутоа во овој случај, отворот на капакот е само привидно скратен во хоризонтален правец, и ако со прст ја повлечеме кожата на капакот хоризонтално во темпоралниот правец ќе приметиме дека има rima palpebralis е со нормална должина.
#Анкилоблефарон (Anikyloblepharon)- e потполно или делумно срастување на ивиците на горниот и долниот капак. Ваквото сраснување може да се случи и после сраснати предизвикани лузни од повреди, изгореници и сл.
2 Деформитети на очните капаци
Деформитети на очните капаци:
*Птозис
*Ентропион
*Ектропион
*Блефароспазам
*Едем на клетките
*Екцем
#Птозис(Ptosys)- претставува спуштеност на горниот капак заради ослабената функција на активното подигање на капакот.
#Ентропин(Entropium)- е завртување на работ на очниот капак спрема очното јаболко, така што трепките доаѓаат во допир со површината на рожницата и коњуктивата. Се добива чувство на туѓо тело во окото, гребење и солзење. Има два видови на ентропин: Entropium spasticum и Entropium cictriceum
#Ектропион(Ectropium)- е состојба обратна од ентрропинот. Кај ектропинот клетките се одделени од очното јаболко, целосно и делумно завртени нандавор. Коњуктиата е црвена, задебелена, изложена на надворешни влијанија и сушење.
#Блефароспазам(Blepharospasmus) - е тоничен грч m.orbicularis oculli, најчесто е рефлексен и настанува со иритација на n.trigeminus кај бројни заболувања на окото.
#Едем на клетките(Oedema palpebrarum)- претставува насобирање на течност, претежно во хориумот и сврзното ткиво под кожата на капакот. Отечените капаци се отечени до таа мера да нивното отворање е отежнато или тотално оневозможено.
#Екцем(Ekzema palpebrarum)- е алергиска манифестација на кожата на капакот. Најчесто се јавува кај деца со лоши хигиенски навики, кои голедуваат често од кератокоњуктивитис. Екцемот освен на капакот се шири кон околината на кожата на лицето, носот и ушите.
Трка околу Пекинг 2013

Трката околу Пекинг 2013 било трето издание на етапната трка Трка околу Пекинг. Започнала на 11 октомври во округот Шуњи во Пекинг и завршила на 15 октомври на плоштадот Птичјо гнездо по пет извозени етапи. Била 28. и последна трка во сезоната на Светската турнеја. Бењат Инчаусти од ја освоил трката откако победил на четвртата етапа, која завршувала на нагорнина.
1 Распоред
Етапа, Датум, Движење, Растојание, Вид, Победник
1, 11 октомври, Шуњи до Хуаиру, 190,5 км, рамна етапа
2, 12 октомври, Хуаиру до Јанкинг, 201,5 км, рамна етапа
3, 13 октомври, Јанкинг до Квијанџијандијан, 176 км, среднопланинска етапа
4, 14 октомври, Јанкинг до Планина Ментугу Мијаофенг, 150,5 км, планинска етапа
5, 15 октомври, Плоштад Тјананмен до Плоштад Птичјо Гнездо, 117 км, рамна етапа
2 Екипи
Бидејќи Трката околу Пекинг е настан од Светската турнеја, сите деветнаесет UCI World Tour екипи биле автоматски повикани и се обврзани да испратат екипа. Дополнително, организаторите доделиле специјална покана на екипата , со што вкупниот број на екипи на трката се искачил на 20.
Екипи кои учествувале на трката биле:
width=50%
********************
3 Етапи
3.1 Етапа 1
;11 октомври 2013 — Шуњи до Хуаиру, 190,5 км
3.2 Етапа 2
;12 октомври 2013 — Хуаиру до Јанкинг, 201,5 км
3.3 Етапа 3
;13 октомври 2013 — Јанкинг до Квијанџијандијан, 176 км
3.4 Етапа 4
;14 октомври 2013 — Јанкинг до Планина Ментугу Мијаофенг, 150,5 км
3.5 Етапа 5
;15 октомври 2013 — Плоштад Тјананмен до Плоштад Птичјо Гнездо, 117 км
4 Поредок
Етапа, Победник, Генерален пласман, Планински пласман, Бодовен пласман, Пласман за млад возач, Екипен пласман
1, Тор Хушовд, Тор Хушовд, ''недоделена'', Тор Хушовд, Вилем Ваутерс
2, Насер Буани, Насер Буани, Томас де Гент, Насер Буани, Насер Буани
3, Насер Буани, Дамијано Карузо
4, Бењат Инчаусти, Бењат Инчаусти, Ромен Барде
5, Лука Мезгец
На крај, Бењат Инчаусти, Дамијано Карузо, Насер Буани, Ромен Барде,
Грнчарица (Демир Хисар)

Грнчарица — археолошко наоѓалиште во Демир Хисар. Претставува утврдување — збег од доцноантичко време. Се наоѓа на висок планински срт што се надвиснува над долината на Црна Река, оддалечен 1,5 км источно од градот, каде има зарамнето плато на кое се наоѓаат остатоци од одбранбен ѕид. На површината се забележуваат фрагменти од керамички садови, питоси, тегули и множество кршен камен.
1 Поврзано
*Шути Манастир — црква од средниот век;
*Демир Хисар;
*Список на археолошки наоѓалишта во Демирхисарско;
Градиште (Граиште)

Градиште — археолошко наоѓалиште во демирхисарското село Граиште. Претставува градиште од раноантичко и доцноантичко време. Се наоѓа на висок конусен рид со зарамнето плато, опкружено од три страни со речни долини. Оградено е со три појаси од одбранбени ѕидови градени од камен без малтер, кои во вид на тераси опфаќаат простор од околу 10 хектари. По површината се среќаваат многубројни фрагменти од керамички садови, питоси и градежен материјал. Најдени се повеќе од 200 монети од IV-II век пред н.е. Во западното подножје се откопани гробови со златен накит. На највисокото плато, остатоците од раноантичкото градиште, кои се на површина од околу 3 хектара, се опфатени со доцноантичкиот бедем ѕидан од кршен камен и варов малтер. По површината се среќаваат фрагменти од керамички садови и монети. Во јужното подножје на ридот, над селското училиште се откопани поголем број гробови градени од камени плочи во кои меѓу прилозите имало и монети од IV век. Наодите се сместени во Музејот на Македонија во Скопје и во Заводот и музеј во Битола. Во изворите покрај името Градиште фигурираат и имињата Брианион, Трипола и Добрун.
Во 2009 година поради поставување на антени, 2\3 од наоѓалиштето биле неповратно уништени. Тоа довело до серија негативни критики во јавноста.
1 Поврзано
*Превалец — некропола од доцноантичко време;
*Св. Петка — црква од средниот век;
*Црквиште — црква од старохристијанско време;
*Граиште;
*Список на археолошки наоѓалишта во Демирхисарско;
Христијанството во Египет

Христијанството во Египет е малцинска религија во државата. Египетските Христијаните се претежно Копти и се од 5% до 20% од вкупното население на државата. Иако самата држава има мал процент Христијани во однос на Муслиманите, во поглед на апсолутниот број на Христијани Египет е дом на најголемата христијанска заедница во Блискиот Исток и Северна Африка. Христијанството во Египет датира уште од раните почетоци на Римското Царство и Александрија е еден од раните центри на христијанството. Сепак, Христијаните се соочуваат со жестоко прогонство во државата, особено по 2012 година, каде се палеле цркви и се тероризирал народот од страна на исламските милитанти.
1 Демографија
Над 95% од Египетските Христијани се Копти и се членови на Коптската Православна Црква во Александрија. Коптската црква е најголемо христијанско тело во Блискиот Исток и има од 4 до 8 милиони следбеници во Египет, а во странство дополнителни 3 до 4 милиони. Сепак, тешко е да се каже колкав е бројот на Христијаните бидејќи немало пописи. Општо прифатена бројка е 10% во државата, но бројот е поголем. Според една статија на Коптската црква, од 11 до 13 милиони се Христијани во Египет.
2 Историја
Египетските Христијани веруваат дека Александриската патријаршија била основана од Св. Марко во околу 33 година. Но сепак малку се знае за раното Христијанство во Египет. Историчарот Хелмут Келстер тврдел дека Христијаните во Египет биле под влијание на гностицизмот сè до обидите на Димитар Александриски за усогласување на христијанството
До 300 година веќе било јасно дека Александрија е еден од главните христијански центри.
3 Поврзано
*Религија во Египет
*Копти
*Христијанство
*Прогон на Христијаните
4 Наводи
Скуша (род)

Скуша или скумрија — морски риби од то скуши (''Scombridae''). Четирите вида од овој род, заедно со трите вида од родот ''Rastrelliger'' го сочинуваат то вистински скуши (''Scombrini'').
1 Видови
Родот има четири а:
* точкеста скуша (''Scomber australasicus'') Cuvier, 1832.
* средоземна скуша (''Scomber colias'') Gmelin, 1789.
* јапонска скуша (''Scomber japonicus'') Houttuyn, 1782.
* скуша или атлантска скуша (''Scomber scombrus'') Linnaeus, 1758.
Резервен живот (роман)

Резервен живот — роман на македонската писателка Лидија Димковска, објавен во 2012 година.
1 Факти за романот
Романот „Резервен живот“ е издаден од издавачката куќа „Или-или“ во 2012 година. Според тематиката, романот спаѓа во групата романи-хроники во кои се прикажува нечија животна биографија. За овој роман, Лидија Димковска ја добила наградата на Друштвото на писателите на Македонија „Стале Попов“ за најдобар роман. Исто така, за ова дело, Димковска ја добила и наградата на Европската унија за 2013 година. Романот е преведен и на словенечки, унгарски и бугарски јазик. Првото поглавје на романот било објавено на англиски јазик во американското списание за книжевност „Чикаго ривју“, а еден дел од романот бил објавен и во германското списание „Манускрипт“.
2 Содржина
Во романот е зборува за животот на главниот лик Злата Серафимовска во период од 40 години, и тоа, до нејзиното раѓање до навлегувањето во помирни животни води. Покрај приказот на животот на Злата, во позадината на дејството се наведуваат главните општествени настани, започнувајќи од 1970-тите до сегашноста, како потсетник на бурните времиња низ коишто поминала Македонија. Исто така, во романот се прикажува и дел од начинот на живеење во Лондон, каде привремено престојува главниот лик.
Сепак, централното сиже на романот се движи околу неверојатната животна приказна на двете сијамски близначки Злата и Сребра, нивната обележаност од малограѓанската средина и тешкиот живот во една скопска приградска населба. Двете близначки се сосема спротивни според карактерот, но на моменти одлично се надополнуваат. Злата прави морален престап кон својата сестра, бидејќи пијано флертува со нејзиниот свршеник, што предизвикува реакција кај Сребра, која инсистира по секоја цена да се изврши операцијата за нивното одвојување. Нивната желба да се одвојат една од друга на крајот завршува трагично, со смртта на Сребра. Исто така, најдобрата другарка на близначките, Розе, умира многу рано, по случајна вина на Злата. На крајот, несудениот сопруг на Злата умира во вооружен инцидент, а Злата е осудена на затворска казна од шест месеци.
Паника на улиците (филм)

Паника на улиците е американски филм, во режија на Елија Казан, а главните улоги ги толкуваат Ричард Видмарк и Пол Даглас. Во 1951 година, филмот ја освоил наградата „Оскар“ за најдобро сценарио.
1 Содржина
Во еден американски град, на пристаништето е убиен непознат човек, кој пристигнал илегално во САД. По извршената обдукција се утврдува дека убиениот бил заразен од опасната заразна болест градна чума. Докторот Рид и полицаецот Ворен имаат 24 часа да ги откријат убијците и сите други кои имале контакт со убиениот за да ја спречат појавата на епидемија, која би можела да однесе илјадници животи. Иако на почетокот, полицаецот не му верува на докторот Рид, подоцна двајцата ги пронаоѓаат убијците.
Бартолинитис

Бартолинитис претставува воспаление на Бартолиниевите жлезди го предизвикиваат различни патогени бактерии. Честопати тоа се гонококите. Воспалувањето на изводниот канал на жлездата обично го оневозможува истекот на секретот, поради што настануваат ретенциони цисти, кои можаат да достигнаат големина на јајце од кокошка. Додека не се инфицирани содржаат бистра слузава содржина и не причинуваат посебни пречки . Со инфицирањето на таквата циста, или само ткиво на жлездата настапува апцес.
1 Клиничка слика
Жлездата тогаш е отечена, а кожата што ја покрива е едематозна, црвена и напната. Болната е со висока температура, а поради болките е неподвижна.
2 Лекување
Доколку апцесот не се инцизира доаѓа со спонтано прскање. Честопати воспалението се повторува- рецидира. Во акутниот стадиум лекувањето се врши со антибиотици и со инцизија. Во посмирениот стадиум најдобро е да се екстирпира сета жлезда или пак да се направи марсупиелизација.
Скуша

Скуша (; меѓународно: „атлантска скуша“) — риба од родот скуша (''Scomber'') во семејството на скушите (''Scombridae'') што живее на обете страни од Северниот Атлантски Океан, Средоземното, Црното и Северноледениот Океан.
Ги населува отворените студени води и се движи во големи јата близу површината. Презимува во подлабоки води, а напролет доаѓа во поплитко, кога температурата ќе достигне 11–. Се храни со помали риби и ракчиња.
Машките и женските единки растат со иста стапка и живеат највеќе 20 години, достигнувајќи до 47 см. Полово созреваат на возраст од три години.
1 Во исхраната
Скушата е мошне барана риба и се јаде зготвена или свежа како сашими. Има црвено место и силен вкус. Содржи многу големо количество на витамин Б и масни киселини омега 3 — речиси двојно повеќе од лососот.
Конзервираната скуша ужива популарност во Скандинавија и Велика Британија. Се продава во доматен сос, во саламура или во масло.
Оваа риба е одличен извор на фосфатидилсерин и содржи 480 мг на секои 100 гр тежина. Во најново време оваа супстанција се истражува како ублажувач на здравствени пореметувања како хиперкинетичко растројство и Алцхајмерова болест.
2 Наводи
*** — ''NOAA FishWatch''
3 Галерија
Кевсер Селимова

Кевсер Селимова е родена во Ресен во 1945 година — македонска пејачка на народна музика. Во својата долгогодишна кариера, постојано настапувала во дует со сопругот Ѓорѓи Желчески.
1 Животопис
Кевсер Селимова е родена во Ресен во 1945 година. По народност, таа е Турчинка. Селимова и Желчески живеат во Белград, а летните месеци ги поминуваат во нивнот апартман на полуостровот Истра, во Хрватска. Селимова и Желчески имаат едно дете - ќерката Ана, родена во 1980 година, во Белград, од која го имаат внукот Ерол, роден во 2012 година.
2 Музичка кариера
На почетокот од својата музичка кариера, Селимова пеела турски народни песни. Таа го запознала Желчески на еден концерт во Титово Ужице, во 1959 година, каде настапила со "КУД Орце Николов", а програмата ја најавувал Желчески. Подоцна, во 1961 година, Селимова му се придружила на Желчески, пеејќи во дует со него и тогаш, таа започнала да пее македонска народна музика.
Дуетот Селимова-Желчески е најпознат по нивната изведба на народните песни: "Елено, ќерко", "Бело лице љубам јас", "Врати ми се, љуби ме", "Брала мома капини" итн. На 15 ноември 2013 година, Селимова и Желчески одржале концерт во Домот на АРМ, во Скопје, со кој го одбележале јубилејот - пет децении творештво. На концертот музичка група била Група Биоритам.
3 Дискографија
* Selimova Želčevski, RTB, EP 12 980
Салуен

Салуен (|သံလွင်မြစ်, ''Танлвин''; |သာန်လာန်, ''Сан лон''; ; |怒江, ''Нуџанг''; шански: ''Нам Конг''; |แม่น้ำสาละวิน, ''Ме нам Салвин''; — река во Југоисточна Азија што извира од Тибетската Висорамнина и завршува во Андаманското Море. Долга е 2.815 км и има тесна вододелница of 324.000 км<sup>2</sup> што се протега во Кина, Мјанмар (Бурма) и Тајланд. Има брз и силен тек, претежно во клисури, и и нема брани. Како таква, една од најдолгите незаградени реки во светот. Големиот слив на Салуен се одликува со биоразновидност слична на онаа на Меконг и население од 7 милиони жители. Во 2003 г., поважните делови од средиштето на вододелницата се ставени во состав на заштитеното подрачје Три Напоредни Реки, прогласено за светско наследство на УНЕСКО.
Населението во поречието е релативно изолирано од остатокот од светот. Реката е пловна само во должина во последните 90 км, и тоа во врнежливата сезона.
1 Географија
Реката извира на надморска височина од 5.450 м во Чингхајските Планини на Тибетската Висорамнина, недалеку од врутоците на Меконг и Јангцекјанг. Најпрвин тече на запад, но набргу прави голем лак на исток, навлегувајќи во кинеската покраина Јунан и подрачјето Три Напоредни Реки, прогласено за светско наследство. Тука Салвин го носи името Ну (Нуџанг) и важи за река со голем потенцијал — поголем од оној на системот „Три Клисури“, кој е најголем во светот. Потоа реката прави широк лак на југ, помеѓу Тибетската и Јунанско-гуејџоуанската Висорамнина, спуштајќи се во голем кањон со длабочина од 4.000 м. Продолжува во североисточен Мјанмар, низ сојузните држави Шан и Каја.
По ова, реката нагло врти на запад и прави уште еден свијок на југ, па тече низ големите ридски венци во источен Мјанмар, Ден Лао и Дауна на исток и Каренските Ридови на запад. Во следниот потег ѝ се придружува на реката Меј од источната страна и оди кон Тајланд, каде го носи името Салавин. Тука ја исцртува мјанмарско-тајландската граница во должина од 120 км, каде ѝ се придружува притоката Пај и тече низ Националниот парк Салуен. Потоа повторно влегува во Мјанмар, минувајќи низ сојузните држави Карен и Мон. На крајот, реката излегува од клисурата некаде 250 км од устието и во голема мера се забавува низ земјоделските долини. Околу 89 км од устието, реката конечно се проширува и станува достатно длабока за поголеми пловила. Овде се влеваат притоките Донтам од десно и Ѓајин од лево, па реката свртува на запад, и се проширува во мала речна делта кај градот Моламјајн. Во овој дел живее најголемиот дел од населението на поречјето на Салуен.
Кај устието, реката има просечен годишен истек од 1.659 м<sup>3</sup>/с, со големи колебања на водостојот од месец до месец.
2 Поврзано
*Список на реки во Мјанмар
*Список на реки во Тајланд
Царството на волшебникот од Оз (филм)

Царството на волшебникот од Оз е американски филм, во режија на Сем Раими.
1 Факти за филмот
Филмот е режиран од страна на познатиот режисер Сем Раими, а главните улоги ги толкуваат Џејмс Франко, Мишел Вилијамс, Рејчел Вајс, Мила Кунис и Зак Браф.
2 Содржина
Оскар Дигс, кого го глуми Џејмс Франко, е циркуски магионичар од Канзас, кого едно торнадо го носи во непознатата земја Оз. Тој е разочаран од својата работа како провинциски циркуски магионичар и сонува да стане голем како Томас Едисон. Таму ги среќава трите сестри, вештерките Теодора, Еванора и Глинда, од кои, Глинда е добрата вештерка која сака да ја спаси земјата Оз од лошите намери на нејзиите сестри. На почетокот, сите во земјата Оз мислат дека Оскар е големиот волшебник кој треба да ја спаси земјата, но вештерките набргу откриваат дека тој е само обичен смртник. Оскар, пак, сака да го земе богатството кое му припаѓало на кралот на Оз и со него да избега во родниот Канзас. Сепак, кога се запознава со проблемите со кои се соочуваат жителите на Оз, тој постепено станува добар и се согласува да им помогне. Користејќи го своите магионичарски трикови и оптичките илузии, тој успева да ги победи лошите вештерки и да им ја донесе слободата на добрите луѓе од Оз.
Менхетен (филм)

„Менхетен“ (англиски: ''Manhattan'') — американски филм, во режија на Вуди Ален (Woody Allen), кој е автор и на сценариото. Главните улоги ги толкуваат: Вуди Ален, Дајан Китон (Diane Keaton), Мериел Хемингвеј (Mariel Hemingway), Мерил Стрип (Meryl Streep) и Мајкл Марфи (Michael Murphy). Директор на фотографијата е Гордон Вилис (Gordon Willis). Според некои критичари, ова е најуспешниот филм на Ален, кој претставува приказ на сексуалните неврози и на кризата на идентитетот на жителите на современите велеградови. Филмот бил номиниран за наградите „Оскар“ за сценарио (Ален) и за споредна женска улога (Хемингвеј).
1 Содржина
Ајзак (го глуми Ален), е 42-годишен писател на телевизиски сценарија кој живее во Њујорк. Неговата жена Џил (ја игра Стрип), инаку бисексуалка, го оставила поради друга жена, а освен тоа, напишала книга за нивниот бурен брак. Ајзак одржува љубовна врска со убавата 17-годишна девојка Трејси (ја игра Хемингвеј), но ја прекинува врската поради интелектуалката Мери (ја игра Китон) која е поранешна љубовница на неговиот најдобар пријател Јејл (го игра Марфи). Сепак, набргу, Јејл и Мери ја обновуваат врската, така што Ајзак сфаќа дека е најдобро да ѝ се врати на Трејси.
Персонален данок на доход

Персонален данок на доход (англиски: ''personal income tax'') претставува данок кој се плаќа на вкупниот доход што го остварува поединецот врз основа на сите извори (плата, хонорар, договор за дело итн.). Персоналниот данок на доход спаѓа во групата на даноци на доходот и во групата директни даноци.
1 Даночни стапки
''Табела бр. 1: Стапки на персоналниот данок на доход во одбрани земји (2017)''
Земја, Даночна стапка
Македонија, 10%
Албанија, 0% (до 30.000 леки), 13% (од 30.001 до 130.000 леки) и 23% (над 130.000 леки)
Бугарија, 10%
Босна и Херцеговина, 5% (во Федерацијата БиХ) и 0-15% во Република Српска
Хрватска, 12% (до 26.400 куни), 25% (од 26.401 до 105.600 куни) и 40% (над 105.600 куни)
Австрија, 0%% (до 11.000 евра), 25% (од 11.001 до 18.000 евра), 35% (од 18.001 до 31.000 евра), 42% (од 31.001 до 60.000 евра), 48% (од 60.001 до 90.000), 50% (од 90.001 до 1.000.000 евра) и 55% (над 1.000.000 евра)
Германија, 0% (до 8.820 евра), 14-42% (од 8.821 до 54.057 евра), 42% (од 54.058 до 256.304 евра), 45% (над 256.304 евра) плус 5,5% солидарна давачка пресметана на износот на данокот
Грција, 22% (до 20.000 евра), 29% (од 20.001 до 30.000 евра), 37% (од 30.001 до 40.000 евра) и 45% (над 40.000 евра)
Црна Гора, 9% (до 720 евра) и 15% (над 720 евра)
Србија, 10% и 25%
Словенија, 16% (до 8.021 евро), 27% (од 8.021 до 20.400 евра), 34% (од 20.401 до 48.000 евра), 39% (од 48.801 до 70.907 евра) и 50% (над 70.907 евра)
2 Персоналниот данок на доход во Македонија
Во 2007 година, прогресивниот систем на пресметка на персоналниот данок на доход бил заменет со рамен данок со пропорционална даночна стапка од 12%, која во 2008 година била дополнително намалена на 10%.''Табела бр. 1 - Даночните приходи во Македонија, 2003-2016'' (во милиони денари)
Година, ПДД
2003, 7.503
2004, 7.707
2005, 8.099
2006, 8.414
2007, 8.891
2008, 8.696
2009, 8.707
2010, 8.872
2011, 9.513
2012, 9.553
2013, 10.255
2014, 12.321
2015, 12.909
2016, 14.205
3 Наводи
Џејмс Бонд 007: Се живее само двапати (филм)

Џејмс Бонд 007: Се живее само двапати (англиски: ''You only live twice'') е игран филм, во режија на Луис Гилберт.
1 Факти за филмот
Филмот е режиран од страна на режисерот Луис Гилберт (''Lewis Gilbert''), сценариото е на Ролд Дал (''Roald Dahl''), а продуценти се Алберт Броколи (''Albert R. Broccoli'') и Хари Салцман (''Harry Saltzman''). Главните улоги ги толкуваат Шон Конери (''Sean Connery''), Мие Хама (''Mie Hama''), Доналд Плезенс (''Donald Pleasence''), Акико Вакабајаши (''Akiko Wakabayashi'') итн. Филмот, снимен во 1967 година, претставува петто продолжение од циклусот филмови за тајниот агент Џејмс Бонд и делумно е снимен според истоимениот роман на Јан Флеминг.
2 Содржина
Тајниот агент Џејмс Бонд (го игра Шон Конери) го праќаат во Јапонија откако еден американски, а подоцна и еден советски вселенски брод таинствено исчезнуваат во орбитата. Додека САД и СССР се обвинуваатза инцидентот, британската тајна служба се соменва во Јапонците. Оттука, Бонд заминува на тајна задача на еден јапонски остров каде ги открива сторителите. Таму, со помош на нинџите во состав на јапонската тајна полиција, Бонд ги открива сторителите.
Мари (река)

Мари (|Murray River или ''en'') — најдолга река во Австралија. Се протега 2.375 км и извира во Австралиските Алпи и претежно тече во свијоци низ рамничарските делови во внатрешноста на земјата. Реката ја образува границата помеѓу сојузните држави Нов Јужен Велс и Викторија течејќи на северозапад, а во последните 500 км тече на југ во Јужна Австралија и завршува во езерото Александрина и океанот.
Тече низ неколку езера со колеблив степен на соленост како што се Александрина и Куронг, па кај Гулва се влева во Индискиот Океан (во земјата често наречен Јужен Океан). Иако реката знае да биде обемна, устието е релативно мало и плитко.
Речниот систем игра значајна улога во наводнувањето на обработливите површини по течението, кои имаат најголемо производство на земјоделски култури во земјата.
1 Географија
Мари сочинува дел од речниот систем Мари-Дарлинг долг 3750 км чиј слив ја опфаќа речиси сета копнена Викторија, Нов Јужен Велс и јужен Квинсленд — една седмина од копнената маса на Австралија. Во споредба со другите реки во светот со слични сливови, Мари има многу помала полноводност и се одликува со големи колебања во текот на годината.
Реката сочинува голем дел од границата помеѓу државите Викторија и Нов Јужен Велс. Самата граница лежи на јужниот брег, така што реката како таква не тече низ Викторија.
1.1 Поважни населени места
По течението на Мари се расположени следниве населени места:
* Олбери, NSW / Водонга: * Ечука / Моама, НЈВ: 16.000
* Свон Хил, Викторија: 9.700
* Милдјура, Викторија: 32.000
* Ренмарк, Јужна Австралија: 8.000
* Мари Бриџ, Јужна Австралија: 20.500
2 Поврзано
* Дарлинг
* Марамбиџи
* Список на реки во Австралија
3 Наводи
**
Валканиот Хари (филм)

Валканиот Хари (англиски: ''Dirty Harry'') — американски филм од 1971 година, во режија на Дон Сигел, во кој главната улога ја толкува Клинт Иствуд. Другите улоги ги толкуваат: Хари Гвардино, Џон Ларч, Џон Вернон, Ендрју Робинсон и Рени Сантони. Тој е прв филм од циклусот посветен на Валканиот Хари. Главниот лик во филмот е бескомпромисниот полицаец Хари Калахан, познат по прекарот Валканиот Хари. Хари е полициски инспектор кој не почитува никакви правила, не носи панцир и постојано е во судир со своите претпоставени. Хари е опседнат со мислата самиот да ја истера правдата и да им пресуди на криминалците на својот, понекогаш екстремен, начин. Притоа, него не можат да го заплашат ниту најтврдокорните криминалци, ниту пак бирократското однесување на полициските шефови. Во 2012 година, филмот бил зачуван во Националниот филмски регистер на САД.
1 Синопсис
Дејството на филмот се случува во Сан Франциско, каде еден снајперист (го игра Робинсон) убива девојка и праќа писмо до градоначалникот (го игра Вернон), заканувајќи се дека ќе продолжи да убива ако не добие 100.000 долари. Задачата да го пронајдат убиецот ја добива инспекторот Хари Калахан (го игра иствуд) кому му се придружува еден штотуку примен инспектор. Полицијата му поставува стапица на убиецот, но тој успева да се извлече по што следува ново убиство. Најпосле, тој грабнува малолетна девојка и повторно, Калахан на Калахан му паѓа задачата да ги однесе парите на договореното место. Таму, убиецот го претепува Калахан и тешко го ранува неговиот помошник, но во последен миг Калахан му забива нож во ногата. Убиецот бега од местото и оди во блиската болница, а докторот го препознава и на полицијата ѝ го соопштува местото каде што живее тој. Калахан го фаќа убиецот на стадионот при што повторно го ранува во ногата. Така, убиецот е уапсен, но поради незаконско обезбедените докази, тој е пуштен на слобода. За да спречи нови убиства, Калахан го следи насекаде, но убиецот нарачува да биде претепан, а за тоа го обвинува Калахан. Најпосле, убиецот грабнува автобус полн со ученици, но Калахан ја презема работата во своите раце и го убива, по што ја фрла својата полициска значка.
Џејмс Бонд: Операцијата Гром (филм)

Џејмс Бонд: Операцијата Гром е филм за тајниот агент Џејмс Бонд, во режија на Теренс Јанг.
1 Факти за филмот
Филмот е режиран од режисерот Теренс Јанг, а главните улоги ги толкуваат Шон Конери, Клодин Оже, Адолфо Чели, Лучана Палуци, Дезмонд Левелин, Рик ван Нутер и Бернард Ли. Овој филм, снимен во 1965 година, е четвртото продолжение на циклусот посветен на тајниот агент Џејмс Бонд. Тој е е еден од најпопуларните филмови за Џејмс Бонд, а главна одлика се бројните спектакуларни сцени. Филмот бил номиниран за наградата „Оскар“ во четири категории, а ја освоил наградата за најдобри визуелни ефекти. Инаку, филмот е снимен според романот на Јан Флеминг „Операцијата Гром“.
2 Содржина
Во филмот се прикажуваат настојувањата на Џејмс Бонд да ги пронајде двете јадрени бомби на НАТО, кои ги украла терористичката организација „Спектра“, која бара откуп од 100 милиони долари за да не ги уништи Лондон и Мајами. Во потрагата по бомбите, Бонд пристигнува на Бахамите, каде го очекуваат бројни изненадувања.